Gopridi ar Genêts d’Or, tapet en ur pleg fall, o doa savet o mouezh dec’h. En em vodet e oa bet 300 anezho e sez ar gevredigezh, e Montroulez (29), ma oa ar c’huzul-merañ oc’h ober un emvod. E fin an devezhiad harz-labour-se ne oa mui sklaer ha splann an traoù e penn an dud da-heul an dizemglevioù savet etre ar sindikadoù. Fellout a ra da zileuridi ar C’hGDL* e vefe kreñvaet roll ar c’huzul-merañ met soñjal a ra da zileuridi an etresindikad Sud-KHL**-NM*** e tlefe statud kevredigezhel ar Genêts d’Or bezañ lakaet en arvar.